Ψήφισμα του Συμβουλίου της 22ας Ιανουαρίου 1990 για τα διευρωπαϊκά δίκτυα



Επίσημη Εφημερίδα αριθ. C 027 της 06/02/1990 σ. 0008 - 0008



ΨΗΦΙΣΜΑ ΤΟΥ ΣΥΜΒΟΥΛΙΟΥ της 22ας Ιανουαρίου 1990 για τα διευρωπαϊκά δίκτυα (90/C 27/05) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: τα συμπεράσματα του Ευρωπαϊκού Συμβουλίου που συνήλθε στις 8 και 9 Δεκεμβρίου 1989 στο Στρασβούργο σχετικά με τον τομέα των διευρωπαϊκών δικτύων 7 ότι η διαδικασία ολοκλήρωσης του χωρίς σύνορα χώρου που προβλέπεται στο άρθρο 8Α της συνθήκης είναι πλέον αμετάκλητη 7 ότι οι πολίτες, οι επιχειρήσεις και οι διοικήσεις πρέπει να διαθέτουν υποδομές επικοινωνίας που να τους επιτρέπουν να διευκολύνουν την ελεύθερη κυκλοφορία στο εσωτερικό της Κοινότητας 7 ότι η ανάπτυξη των συναλλαγών και της κυκλοφορίας των προσώπων και οι απαιτήσεις της οικονομικής και κοινωνικής συνοχής, επιτάσσουν τη βελτίωση και επέκταση των δικτύων επικοινωνιών, συμεριλαμβανομένης της δημιουργίας δικτύων εκεί όπου δεν υπάρχουν σήμερα 7 ότι στο μέτρο που μέχρι σήμερα οι υποδομές σχεδιάζονται και αναπτύσσονται σε εθνικό κυρίως επίπεδο, πρέπει να επιλυθούν τα προβλήματα συμβατότητας και αδυναμίας συνεργασίας, τα οποία μπορεί να επηρεάσουν την αποτελεσματικότητά του, συμπεριλαμβανομένου ενδεχομένως και του καθορισμού προτύπων 7 ότι, σε πολλούς τομείς, τα δίκτυα υποδομών τίθενται σε λειτουργία από ιδιωτικούς φορείς που έχουν ανταγωνιστικές σχέσεις μεταξύ τους και ότι η Κοινότητα θα πρέπει να λάβει υπόψη αυτήν την κατάσταση στις προτάσεις της 7 ότι τα διάφορα σχέδια υποδομής πρέπει να αξιολογούνται βάσει σαφώς καθορισμένων κριτηρίων, συμπεριλαμβανομένης της οικονομικής τους βιωσιμότητας, των ενδεχόμενων επιπτώσεων για τον ελεύθερο ανταγωνισμό καθώς και της ιδιαίτερης προσοχής με την οποία πρέπει να αντιμετωπίζεται η κατάσταση των περιφερειακών περιοχών από άποψη οικονομικής και κοινωνικής συνοχής 7 ότι δεν πρέπει να τεθούν υπό αμφισβήτηση οι θεσπιθείσες ή οι υπό εκτέλεση κοινοτικές δράσεις, ΕΚΔΙΔΕΙ ΤΟ ΑΚΟΛΟΥΘΟ ΨΗΦΙΣΜΑ: 1. Το Συμβούλιο κρίνει ότι πρέπει να δοθεί ιδιαίτερη προτεραιότητα - με ιδιαίτερη προσοχή στις περιφερειακές καταστάσεις στο πλαίσιο της οικονομικής και κοινωνικής συνοχής -, στην ανάπτυξη και τη διασύνδεση των διευρωπαϊκών δικτύων, ιδίως στους τομείς του ελέγχου εναέριας κυκλοφορίας, της διανομής ενέργειας, των υποδομών στις μεταφορές και ιδιαίτερα των αποδοτικότερων χερσαίων διασυνδέσεων, καθώς και των τηλεπικοινωνιών και ιδίως της σύνδεσης των κυριότερων αστικών περιοχών της Κοινότητας με τηλεπικοινωνιακά δίκτυα ευρείας ζώνης συχνοτήτων και της εφαρμογής των υφισταμένων κοινοτικών προγραμμάτων γαι την επαγγελματική εκπαίδευση. 2. Το Συμβούλιο καλεί την Επιτροπή να του υποβάλει, πριν το τέλος του 1990, πρόγραμμα εργασίας και προτάσεις καταλλήλων μέτρων, λαμβάνοντας υπόψη την πιθανότητα επέκτασης των δράσεων αυτών στο σύνολο της Κοινότητας και με την επιφύλαξη της κατανομής των εργασιών μεταξύ των διαφόρων επιμέρους συνθέσεων του Συμβουλίου. Η Επιτροπή θα υποβάλει μια πρώτη ενδιάμεση έκθεση εντός του πρώτου εξαμήνου του 1990.Το Συμβούλιο σημειώνει την πρόθεση της Επιτροπής να διαρθρώσει το μελλοντικό πρόγραμμα εργασίας της γύρω από τα ακόλουθα σημεία:- να επαληθευθεί εάν δικαιολογείται η κοινοτική παρέμβαση ή εάν τα σχέδια πρέπει να αναληφθούν από άλλους δημόσιους ή ιδιωτικούς φορείς,-να οριστεί ένα χρονοδιάγραμμα εκτέλεσης,-να εντοπισθούν τα ενδεχόμενα εμπόδια και ελλείψεις,-να αξιολογηθούν τα προβλήματα χρηματοδότησης,-να προβλεφθεί, εάν χρειάζεται, μια διαδικασία συνεννόησης πριν την υλοποίηση των σχεδίων. 3. Η Επιτροπή θα συγκαλεί, κάθε φορά που είναι αναγκαίο, ομάδα εργασίας στην οποία θα συμμετέχουν οι υπεύθυνει που ορίζει το κάθε κράτος μέλος ώστε να συντονίζονται οι εργασίες για την υλοποίηση των διευρωπαϊκών δικτύων.Το Συμβούλιο θεωρεί ότι η εκπόνηση του προγράμματος αυτού συνεπάγεται την έναρξη μιας ευρείας διαδικασίας συνεννόησης, προκειμένου να καταρτιστεί η έκθεση που να υποβάλει η Επιτροπή πριν από το τέλος του πρώτου εξαμήνου του 1990.